open-index/open-wikipedia-markdown huggingface dataset:
עונת 1995/1996 בליגה לאומית א' בכדורסל

**עונת 1995/1996 בליגה לאומית א' בכדורסל** הייתה עונתה ה-42 של ליגת הכדורסל הבכירה בישראל. הליגה צומצמה ל-12 קבוצות. מתכונת התחרות עם פורמט פלייאוף לא השתנה מהעונה הקודמת. ארבע הראשונות התמודדו זו מול זו בסדרות של הטוב מחמישה משחקים, כשלקבוצה בעלת המיקום הגבוה יותר יתרון ביתיות. מנצחות סדרות חצי הגמר התמודדו בסדרת גמר של טוב מ-5 כאשר המנצחת בסדרת הגמר זוכה באליפות. משחק על המקום השלישי בוטל.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה הפועל צפת.

העונה הסדירה החלה ב-10 בספטמבר 1995 הסתיימה ב-14 באפריל 1996.  לאחר הפלייאוף, העונה הסתיימה בניצחון של מכבי תל אביב בפעם השלישית ברציפות ובפעם ה-36 בתולדות המועדון.

בהתאם לתוצאות העונה היו אמורות לרדת מכבי רמת גן והפועל גבת, אך לאור החלטת הרשות לבקרה תקציבית ירדה מכבי ירושלים במקומה של רמת גן.

## טבלת הליגה

## פלייאוף

## כדורסלנים מצטיינים
* טרוויס מייז ממכבי רמת גן עם 25.3 סלים למשחק ו-2.7 ריבאונדים השיג בעונה הסדירה מדד הגבוה בין כל הכדורסלנים. 
* דרק גרווין מהפועל גבת היה מלך הסלים עם 27.5 סלים למשחק.
* אמיר כץ מבני הרצליה היה מלך הסלים הישראלי עם 22.2 סלים למשחק

## ראו גם

* גביע המדינה בכדורסל 1995/1996

## קישורים חיצוניים
* מידע מאתר מנהלת הליגה

קטגוריה:1996 בישראל: ספורט
קטגוריה:עונות בליגה העליונה בכדורסל בישראל
קטגוריה:1995 בישראל: ספורט
קטגוריה:תחרויות כדורסל ב-1996
קטגוריה:תחרויות כדורסל ב-1995
גן שעוני השמש

"**גן שעוני השמש**" או "**גן שעוני שמש**" הוא פסל מאת האמן הישראלי יגאל תומרקין. הפסל ממוקם בגן צ'צ'יק באשקלון.

## תיאור
הפסל "גן שעוני השמש" שייך לקבוצת פסלים שיצר תומרקין בסוף שנות ה-60 של המאה ה-20 ובהם "מצפור ערד" (1968) או "התרחשויות" (1972). הפסל מורכב מחיבור של כמה אלמנטים מופשטים, הפרושים במערך מורכב ודורשים מן הצופה להקיף את הפסל על מנת לראות את האלמנטים השונים שבו.

הפסל תוכנן כנראה עבור מרכז מסחרי בעיר ערד. תומרקין יצר דגם לפסל זה בשנת 1968. תומרקין יצר את הפסל על גבי משטח מרובע, כשגרנוליט משמשת כמצע לאלמנטים השונים. על גבי המשטח יצר תומרקין שרטוט גאומטרי המכיל שני מעגלים וצירים אנכיים ואופקיים, המהווים חלק מן הקומפוזיציה. כל האלמנטים מתוכננים כך שאור השמש המשתנה ישפיע על הופעתם, וחלקם אף משמשים מעין שעון שמש. בין האלמנטים הפיסוליים בולט עמוד גבוה הצבוע שחור וכן מעין חרוט קטום ראש. השפה המופשטת של הפסל שואבת את השראתה מן הפיסול הקונסטרוקטיביסטי.

## גלריה

File:Sundial Garden Askelon 023.jpg
File:Sundial Garden Askelon 025.jpg
File:Sundial Garden Askelon 020.jpg
File:Sundial Garden Askelon 021.jpg


## קישורים חיצוניים

## הערות שוליים

קטגוריה:יגאל תומרקין: פסלים
קטגוריה:פסלים (יצירות)
קטגוריה:שעונים
קטגוריה:אשקלון: גנים ופארקים
מרכז דאליין גרינלנד

**מרכז דאליין גרינלנד **הוא גורד שחקים סופר גבוה אשר נמצא תחת בנייה בעיר דאליין במחוז ליאונינג שממוקם בצפון-מזרח סין. הבניין תוכנן על ידי חברת האדריכלים האמריקאית HOK.

המגדל צפוי לכלול 88 קומות ולהתנשא לגובה של . בנייתו של המגדל החלה בשנת 2014.

## קישורים חיצוניים
* מרכז דאליין גרינלנד באתר משרד האדריכלים HOK           
* מרכז דאליין גרינלנד באתר SkyscraperPage
 
## הערות שוליים

קטגוריה:דאליין: גורדי שחקים
מרכז הסחר העולמי הפיננסי באוננג שן-יאנג

**מרכז הסחר העולמי הפיננסי באוננג שניאנג** (בסינית: **沈阳宝能环球金融中心**; בפין-יין: **Shěnyáng Bǎonéng Huánqiú Jīnróng Zhōngxīn**) הוא מרכז של כולל מספר בניינים וגורד שחקים אשר נמצא בבנייה בשניאנג, ליאונינג, סין. גובהו של הבניין לאחר שבנייתו תסתיים אמור היה להיות 565 מטר, אך בהמשך הוטלה מגבלת גובה - 453 מטר. בניית הבניין החלה בשנת 2014, אך הופסקה ב-2019.

המגדלים נמצאים באזור יוקרתי הצופה למגדל הטלוויזיה של ליאונינג והם חלק מתוכנית כללית יחד עם מסדרון הזהב המפורסם באזור העסקים המרכזי.

קטגוריה:שניאנג: גורדי שחקים
מקסים גונאלון

**מקסים גונאלון** (בצרפתית: **Maxime Gonalons**; נולד ב-10 במרץ 1989 בליון שבצרפת) הוא כדורגלן עבר צרפתי ששיחק בעמדת הקשר האחורי.

## קריירה
מקסים גונאלון נולד וגדל בעיר ליון שבצרפת וכבר מגיל 10 הצטרף לקבוצת הילדים של אולימפיק ליון בה החל את דרכו בכדורגל. כשהוא בן 18 בלבד, שיחק גונאלון באליפות צרפת לנוער עם ליון ורשם 26 משחקים בהם כבש שני שערים יחד עם קבוצת הנוער של המועדון. ב-6 ביולי 2009, כשהוא מסיים את גיל הנוער, חתם גונאלון על החוזה המקצועני הראשון שלו כשחתם לעונה אחת עם אופציה לשנתיים נוספות באולימפיק ליון והצטרף לסגל הבוגר של המועדון. גונאלון לבש את החולצה עם המספר 41 והתאמן עם הקבוצה באימוני קדם העונה של קיץ 2009. ב-25 באוגוסט, ערך גונאלון את הופעת הבכורה שלו במדי אולימפיק ליון בפלייאוף ליגת האלופות כשעלה כמחליף במשחק נגד אנדרלכט הבלגית. ב-20 באוקטובר, כבש גונאלון את שער הבכורה במדי ליון במשחק נגד ליברפול במסגרת ליגת האלופות. ב-16 בינואר 2010, כבש גונאלון את שער הליגה הראשון שלו עבור ליון במשחק נגד נאנסי. עשרה ימים לאחר מכן חתם גונאלון על הארכת חוזה בליון לארבע שנים נוספות. במהלך השנים גונאלון היה לאופציה הראשונה בקישור האחורי של ליון וזכה עם המועדון באליפות הליגה הצרפתית ובגביע הצרפתי כשהוא הופך להיות קפטן הקבוצה. ב-3 ביולי 2017 עזב את ליון לאחר 18 שנה במועדון וחתם לארבע שנים ברומא. ב-20 בספטמבר ערך את הופעתו הבכורה בקבוצה בניצחון 0–4 על בנוונטו. ב-20 באוגוסט 2018 הושאל לסביליה לעונה אחת.

## קריירה בינלאומית
ב-11 בנובמבר 2011, זומן גונאלון לראשונה לסגל נבחרת צרפת למשחק ידידות נגד נבחרת ארצות הברית. לזכותו של גונאלון שבע הופעות עם נבחרת צרפת.

## קישורים חיצוניים

קטגוריה:קשרי כדורגל צרפתים
קטגוריה:כדורגלני אולימפיק ליון
קטגוריה:כדורגלני רומא
קטגוריה:כדורגלני סביליה
קטגוריה:כדורגלני גרנדה
קטגוריה:כדורגלני קלרמון פוט
קטגוריה:כדורגלני נבחרת צרפת
קטגוריה:כדורגלנים צרפתים
קטגוריה:צרפתים שנולדו ב-1989
האצטדיון העירוני כפר קאסם

**אצטדיון עירוני כפר קאסם** הוא אצטדיון כדורגל שהחל להיבנות בכפר קאסם באתר מגרש הכדורגל הקיים בחלקה המערבי של העיר מ-1980 ומכונה "אצטדיון אבו חמיס", וישמש כמגרשה הביתי של קבוצת מ.ס. כפר קאסם המשחקת בליגה הלאומית.

בשלב הסופי יכיל האצטדיון 8,000 מקומות ישיבה בארבעה יציעים מקורים ובחדרי VIP, וכן מזנונים ושירותי קהל, חדרי תקשורת וטלוויזיה, חדרי הלבשה לשחקנים, חדרי שופטים ומאמנים ואזורים טכניים, בהתאם להנחיות העדכניות של מנהלת הליגות לכדורגל. הקמתו של אצטדיון הכדורגל שוערה בעלות של כ-50 מיליון שקלים תחל ב-2019 והיא מתאפשרת הודות לשיתוף פעולה בין ראש העיר עאדל בדיר ובין המועצה להסדר ההימורים בספורט, משרד התרבות והספורט והמשרד לפיתוח הנגב והגליל. מתכנן האצטדיון היה תחילה האדריכל מוטי בודק אך ב-2020 הוצגה תוכנית חדשה של משרד גולדשמידט ארדיטי בן נעים אדריכלים. לקראת בניית האצטדיון בוצעו במגרש שיקום הדשא, הקפת המגרש בגדר בטון ובניית מלתחות לשחקנים ובשלב זה הוא משמש כמגרש אימונים.

מתחילת נובמבר 2017 עד ינואר 2018 אירח האצטדיון כמה ממשחקיה של מ.ס. כפר קאסם בליגה א' (לאחר חמש עונות בהן נאלצה הקבוצה לארח באצטדיון וינטר ובמגרשים אחרים) וזאת לאחר שהוקמו בו שתי טריבונות זמניות (לאוהדי הקבוצה ולאוהדי הקבוצות המתארחות), שהכילו בסה"כ כ-630 מקומות, בעלות של כחצי מיליון שקלים. 

הטריבונות הזמניות פורקו בתחילת 2018 והקבוצה חזרה לארח בווינטר. 

בספטמבר 2018 חזרה לארח בו מ.ס. כפר קאסם לאחר שהוצבו בו טריבונות זמניות (ממזרח לאוהדים הביתיים ומדרום לאוהדי הקבוצות האורחות) לכ-1,000 צופים, לצד שדרוגים נוספים שבוצעו בקיץ במגרש, כמו הכשרת שטח חנייה לצידו, גישה סלולה לרכבי חירום ושיפוץ המלתחות וגם משטח הדשא הוגדל כדי להתאים לתקני פיפ"א. בסוף 2018 הייתה אמורה להתחיל העבודה על בניית יציע מערבי למגרש מבטון בהשקעה של כ-15 מיליון שקלים שיכיל עד 2,000 צופים כשבתכנון היה לבנות בהמשך בשלבים יציעים נוספים באצטדיון יציעים משאר צדדיו, בהתאם לפעילות הקבוצה ולליגות בהן תשחק, כך שיגדל לכ-8,000 מקומות. אך העירייה דחתה את מועד תחילת העבודה המתוכנן לחודש מרץ 2019, ולבסוף החלו עבודות חפירת היסודות רק ב-27 בנובמבר 2019. 

בתחילת מרץ 2020 נחשפה תוכנית אדריכלית מעודכנת לעיצוב האצטדיון. 

ביוני 2020 החלו עבודות הפיתוח להקמת חדרי ההלבשה הקבועים בצדו הדרומי. בהמשך הוחלט כי יש לגייס תקציב ולבנות את האצטדיון בשלמותו עם כל 8000 המקומות ולא בשלבים. העלות המעודכנת הצפויה גדלה לכ-100 מיליון שקלים ובשל קשיי מימון הבנייה חזרה להתבצע בשלבים ונכון למאי 2025 מתקדמת בו רק בניית שלד הטריבונה המערבית, הנחשבת לטריבונה הראשית בה ימוקמו יציעי הכבוד והתקשורת ותא השידור, לצד גיוס כספים למימון הבנייה ומיועדת להשלמה בסוף 2026, כשאחריה תוקם הטריבונה המזרחית כששאר הטריבונות יוקמו רק בעתיד.

בחודש יולי 2022 פורסם כי סוכם עם החברה הממשלתית של איחוד האמירויות הערביות שבמסגרת הסכמי אברהם היא תהיה זו שתממן את הקמת האצטדיון, והוא ייקרא אצטדיון "ח'ליפה", אך להצהרה זאת לא היה המשך שיעיד על מימושה.

## גלריית תמונות

קובץ:Kfar Qassem Football Stadium.jpg|מגרש הכדורגל הקיים באתר האצטדיון מרץ 2016


## קישורים חיצוניים
*
*محمد صرصور, بلدية كفر قاسم تعقد جلسات ماراثونية لاتمام ملعب ابو خميس (בערבית), באתר פאנט, 13 בינואר 2017

## הערות שוליים

כפר קאסם
קטגוריה:מבנים ואתרים שתכנן מוטי בודק
קטגוריה:כפר קאסם: ספורט
קטגוריה:ישראל: אצטדיוני כדורגל עתידיים
נמל התעופה הבין-לאומי אינדירה גנדי

**נמל התעופה הבין־לאומי אינדירה גאנדי** (באנגלית: **Indira Gandhi International Airport**) הוא נמל תעופה בין־לאומי הממוקם בניו דלהי בירת הודו. נמל התעופה שוכן כ-16 ק"מ ממרכז העיר ניו דלהי. הנמל שנקרא על שם ראש ממשלת הודו לשעבר אינדירה גנדי הוא נמל התעופה העמוס ביותר בהודו מבחינת כמות נוסעים, מאז שנת 2009. ב-2014 עברו בנמל תעופה 39.7 מיליון נוסעים ובכך היה לנמל ה-12 העמוס באסיה.

## יעדים

## קישורים חיצוניים

* 

## הערות שוליים

אינדירה גנדי
קטגוריה:ניו דלהי
אריק סאבו

**אריק סאבו** (בסלובקית: **Erik Sabo**, נולד ב-22 בנובמבר 1991) הוא כדורגלן סלובקי המשחק בעמדת הקשר והמגן הימני באנורתוסיס פמגוסטה מליגת העל הקפריסאית ובנבחרת סלובקיה.

## קריירה
סאבו התחיל לשחק כדורגל מחלקת הנוער של ספרטק טרנבה, וב-25 בפברואר 2011 ערך את הופעת הבכורה שלו במדי הקבוצה הבוגרת של המועדון, במשחק נגד סלובן ברטיסלאבה. בעונת 2011/2012 הושאל סאבו לספרטק מיאבה מהליגה השנייה בסלובקיה, ובמדיה כבש שלושה שערים ב-34 הופעות. בקיץ 2012 חזר לספרטק טרנבה והפך לשחקן קבוע בהרכב הקבוצה, ובמדיה ערך 95 הופעות וכבש 25 שערים.

באוגוסט 2015 חתם סאבו לארבע שנים בקבוצת פאוק סלוניקי מהליגה היוונית. ב-23 באוגוסט 2015 ערך את הופעת הבכורה שלו במדי הקבוצה, כשפתח בהרכב בתיקו 0–0 נגד קסנתי. את עונתו הראשונה בפאוק פתח סאבו באופן יציב עם חמש הופעות בחמשת המשחקים הראשונים של קבוצתו אך בהמשך העונה נקלע הקשר לרוטציה בין הספסל להרכב הראשון. ב-12 במרץ 2016 כבש סאבו שלושער בניצחון 6–2 על חאניה בגביע היווני ונבחר למצטיין המשחק. בסך הכל ערך 24 הופעות בכל המסגרות בעונתו היחידה בקבוצה, כולל שש הופעות במסגרת הליגה האירופית.

ב-28 באוגוסט 2016 הגיע סאבו לישראל והושאל לבית"ר ירושלים לעונה אחת עם אופציה לעונה נוספת. ב-17 בספטמבר 2016 ערך את הופעת הבכורה שלו בקבוצה, כשעלה כמחליף בניצחון 3–0 על הפועל אשקלון, וב-7 בינואר 2017 כבש את שער הבכורה שלו, בניצחון 3–0 על הפועל כפר סבא במסגרת סיבוב ח' בגביע המדינה. ב-8 באפריל 2017 כבש סאבו את שערו הראשון בליגת העל, בניצחון 3–0 על בני סכנין. בסך הכל ערך 31 הופעות ליגה בעונת 2016/2017, בהן כבש שלושה שערים.

סאבו המשיך בקבוצה גם בעונת 2017/2018, וב-29 ביוני 2017 בדקה ה-92 כבש את שער הניצחון מול ואשאש ההונגרית במסגרת מוקדמות הליגה האירופית, במשחק שהסתיים בתוצאה 4–3. בליגה כבש שישה שערים ב-31 הופעות בעונה זו, וכן כבש בדקה ה-88 בפנדל את שער הניצחון מול עירוני קריית שמונה בחצי גמר גביע המדינה, והגיע עם הקבוצה לגמר הגביע בו הפסידה להפועל חיפה.

את עונת 2018/2019 פתח סאבו בבית"ר ירושלים, אך ב-13 בספטמבר 2018 חתם לשלוש שנים בהפועל באר שבע. ב-19 בינואר 2019 כבש את שער הבכורה שלו במועדון, בניצחון 3–1 על מכבי פתח תקווה. ב-18 ביולי 2019, לאחר שנודע לו כי הוא לא בתכנוני הקבוצה לעונת 2019/2020, הסכים לקבל פיצוי כספי של שתי משכורות ועזב את הקבוצה.

ב-22 ביולי 2019 חתם בפתיח קארגומרוק מליגת המשנה הטורקית.

ב-18 בינואר 2021 חתם בריזספור הטורקית.

ב-29 ביולי 2022 חתם באנורתוסיס פמגוסטה הקפריסאית.

### נבחרת סלובקיה
ב-23 במאי 2014 ערך סאבו את הופעת הבכורה שלו במדי נבחרת סלובקיה, במשחק נגד נבחרת מונטנגרו. סאבו שיחק עם הנבחרת במוקדמות יורו 2016, אך לא נכלל בסגל הסופי של הנבחרת לטורניר.

## קישורים חיצוניים

* 

## הערות שוליים

קטגוריה:כדורגלנים סלובקים
קטגוריה:קשרי כדורגל סלובקים
קטגוריה:כדורגלני נבחרת סלובקיה
קטגוריה:כדורגלני ספרטק טרנבה
קטגוריה:כדורגלני פאוק סלוניקי
קטגוריה:כדורגלני בית"ר ירושלים
קטגוריה:כדורגלני הפועל באר שבע
קטגוריה:כדורגלני ריזספור
קטגוריה:כדורגלני אנורתוסיס פמגוסטה
קטגוריה:כדורגלנים זרים בישראל
קטגוריה:כדורגלני פתיח קארגומרוק
קטגוריה:סלובקים שנולדו ב-1991
רוק דרומי

**רוק דרומי** (באנגלית: **Southern rock**) הוא תת-ז'אנר מוזיקלי במוזיקת הרוק אשר התפתח בדרום ארצות הברית מסגנונות הבלוז, רוק אנד רול, והקאנטרי והוא מבוסס בעיקר על גיטרה חשמלית ועל שירה.

הסגנון הושפע מאוד מיוצרי הרוק אנד רול בשנות ה-50 של המאה ה-20, עם יוצרים ידועים כמו אלביס פרסלי, בו דידלי, באדי הולי וג'רי לי לואיס. באמצע שנות ה-60, עם הפלישה הבריטית ועליית הרוק, עיקר הז'אנר החדש עבר מהאזור הכפרי לערים הגדולות. להקות בולטות מהעשור היו הבנד וקרידנס קלירווטר רבייבל אשר הושפעו גם מקאנטרי ומבלוז. בשנת 1969 נוסדה והתבססה במייקון שבג'ורג'יה אחת הלהקות הידועות ביותר בז'אנר - להקת האחים אולמן. בשנים שלאחר מכן פעלה גם הלהקה הידועה לנרד סקינרד. להקות אלו נהגו לעיתים רבות להלל ולשבח את הדרום ואת ערכיו.

להקות ויוצרים בולטים נוספים בתחום הם: ג'ו וולש, האיגלס, Corrosion Of Conformity, זי זי טופ, סטיבי ריי וון, Saving abel, האחים אוסבורן ו-ג'יי ג'יי קייל.

## קישורים חיצוניים
* 

דרומי
קטגוריה:מוזיקה אמריקאית
קטגוריה:שנות ה-1960 במוזיקה
קטגוריה:שנות ה-1970 במוזיקה
אנדרטה לנופלים (אשקלון)

"**אנדרטה לנופלים**" או "**לנופלים**" היא אנדרטה לנופלים מבני העיר אשקלון, שיצר האמן יגאל תומרקין.
## תיאור
האנדרטה בנויה כמעין קשת גדולה עשויה פלדה שבבסיסה מוקם חדר הנצחה, החסום כיום בשער. אל החדר מוביל מסדרון בטון באורך של כ-30 מטרים. במקור היה מסדרון זה צבוע בשחור, אולם כיום הוא צבוע באפור. החדר עצמו מעוצב בצורה של משושה שבמרכזו עמוד משולש שכיום צבעו לבן. על קירותיו חקוקים שמות תושבי העיר שנפלו במלחמות ישראל. מאחורי העמוד תלוי אסמבלאז' ברזל גדול המורכב מחלקי נשק שונים, בסגנון האופייני ליצירתו של תומרקין.

## קישורים חיצוניים

קטגוריה:יגאל תומרקין: אנדרטאות
קטגוריה:אנדרטאות לזכר חללי ערים, יישובים ושכונות
קטגוריה:פסלים (יצירות)
קטגוריה:פיסול ישראלי
קטגוריה:אשקלון: מבנים
המרכז הפיננסי CTF (טיינג'ין)

**מרכז צ'ו טאי פוק בינהאי טיינג'ין** הוא גורד שחקים סופר גבוה בעיר טיינג'ין שברפובליקה העממית של סין. בנייתו של הבניין התחילה בשנת 2013 והסתיימה בשנת 2019. המבנה כולל, בין היתר, מלון וחדרי משרדים.

הבניין מתנשא לגובה של 530 מטר ובנוי על מגרש של 252 דונם. 

## לקריאה נוספת

* Antony Wood, **The World’s 118 Tallest Buildings**, pp. 58–61, Council on Tall Buildings and Urban Habitat, 2022  


## קישורים חיצוניים

* המרכז הפיננסי CTF (טיינג'ין) באתר משרד האדריכלים סקידמור, אווינגס ומריל (SOM)  
* המרכז הפיננסי CTF (טיינג'ין) באתר משרד המהנדסים LERA
* המרכז הפיננסי CTF (טיינג'ין) באתר המועצה לבניינים גבוהים וסביבת מחיה עירונית (CTBUH)
* המרכז הפיננסי CTF (טיינג'ין) באתר archello.com

קטגוריה:טיינג'ין: גורדי שחקים
חזית ארמון משאתא

250px|ממוזער|שמאל|חזית ארמון משאתא
250px|ממוזער|שמאל|חזית ארמון משאתא
**חזית ארמון משאתא** (בערבית: **واجهة قصر المشتى**; בגרמנית: **Mschatta-Fassade**) הוא אחד המוצגים הגדולים והמרשימים של האגף לאמנות אסלאמית במוזיאון פרגמון בברלין.

החזית שייכת למצודת מדבר בשם קאסר אל-משאתא שנבנה על ידי הח'ליף האומיי אל-וליד השני ששלט באימפריה המוסלמית בשנים 743–744, בירדן, 32 ק"מ מדרום לעמאן.

אל-וליד השני נרצח בטרם השלים את בניית הארמון. הארמון ננטש ונהרס ברעש אדמה, אך החזית הבנויה אבן לא נפגעה. המקום נתגלה ב-1840 והחלו בו חפירות. החזית ניתנה במתנה על ידי עבדול חמיד השני לקיסר וילהלם השני ב-1903. היא הוצגה לראשונה במוזיאון בודה וב-1932 הועברה למוזיאון פרגמון ומשמשת דוגמה חשובה לאמנות מוסלמית מוקדמת.

חזית הארמון משלבת סיתות של ערבסקות, פרחים ובעלי חיים.

File:Mshatta facade (2).jpg|פרחים ובעלי חיים
File:Mshatta facade (3).jpg|פרחים וערבסקות


## קישורים חיצוניים

* ארמון משאתא, באתר muslim heritage
* חזית ארמון משאתא, באתר יוטיוב
* קסר אל-משאתא, באתר archnet

קטגוריה:מוזיאון פרגמון
קטגוריה:בית אומיה
קטגוריה:אמנות מוסלמית
קטגוריה:אדריכלות אומיית
קטגוריה:ירדן: אתרים ארכאולוגיים
קטגוריה:ירדן: היסטוריה
קטגוריה:ירדן: עתיקות
קטגוריה:מבנים ויצירות שהועתקו ממקומם
הארמייה התשיעית (האימפריה הרוסית)

**הארמייה התשיעית** (ברוסית: ****) של צבא האימפריה הרוסית, הייתה ארמייה רוסית שפעלה במלחמת העולם הראשונה.

## היסטוריה
הארמייה הוקמה עם פרוץ מלחמת העולם הראשונה בשנת 1914, ולמפקדה מונה פלאטון לאצ'זיצקי. הארמייה נכללה במסגרת החזית הדרום-מערבית, ונפרסה כהגנה בפולין לאורך נהר הוויסלה, מדמבלין עד סנדומייז'. הארמייה השתתפה במתקפת ברוסילוב, ולאר מכן הועברה לרומניה ונכללה במסגרת החזית הרומנית. היא פורקה בשנת 1918 יחד עם כל צבא האימפריה.

## מפקדים
* גנרל חיל הרגלים פלאטון לאצ'זיצקי (9 באוגוסט 1914 - 18 באפריל 1917)
* לוטננט גנרל גריגורי סטופין (18 באפריל 1917 - 11 באוגוסט 1917)
* לוטננט גנרל ולדימיר צ'רמיסוב (11 באוגוסט 1917 - 9 בספטמבר 1917)
* לוטננט גנרל יוליאן ביילוזור (ממלא מקום)
* לוטננט גנרל אנטולי קיילצ'בסקי (9 בספטמבר 1917 - עד הפירוק)

## ראו גם
* החזית המזרחית במלחמת העולם הראשונה

9
קטגוריה:החזית המזרחית במלחמת העולם הראשונה
יילדירים

**יילדירים** (בטורקית: **Yıldırım**) הוא שם משפחה טורקי שפירושו ברק.

קטגוריה:שמות משפחה טורקיים
הארכיון הלאומי של ארצות הברית

**הארכיון הלאומי** (באנגלית: **The National Archives and Records Administration**, בראשי תיבות: **NARA**) נוסד ב-19 ביוני 1934, הוא סוכנות עצמאית של הקבינט של ארצות הברית אשר ממונה על שמירה ותיעוד של ההיסטוריה של ארצות הברית ומסמכים שונים של הממשל (חוקים פדרליים, תקנות שונות, וכו'), ועל יצירת נגישות ציבורית למידע זה.

## היסטוריה
עד לשנת 1934 כל סוכנות בממשל האמריקאי הייתה אחראית לשמירת המסמכים שלה, דבר שהוביל לחוסר סדר ואף לאבדן. לכן הוחלט בשנה זו להקים את הארכיון, שהפך לסוכנות עצמאית ב-1 באפריל 1985.

המטה הראשי של הארכיון נמצא בוושינגטון הבירה, בבניין הארכיון הלאומי ארכיון מרכזי נוסף שוכן באוניברסיטת מרילנד. בנוסף עליהם, יש כ-13 ארכיונים אזוריים פרוסים בערים מרכזיות ברחבי המדינה, כמו שיקגו, בוסטון, דנוור, פילדלפיה, סיאטל, סן פרנסיסקו, ניו יורק, קנזס סיטי, פורט וורת' וסנט לואיס. ישנם גם ספריות נשיאותיות, אשר משמרים מסמכים של כל נשיאי ארצות הברית מאז הרברט הובר. בין ספריות אלו ניתן למנות את הספרייה והמוזיאון הנשיאותיים ג'ורג' בוש השוכנים בטקסס, המרכז הנשיאותי ע"ש קלינטון בליטל רוק, ארקנסו ואת המרכז הנשיאותי ג'ורג' ווקר בוש בבירת טקסס - דאלאס.

נכון לשנת 2012, תקציב הארגון עומד על 391 מיליון דולר ועובדים בו כ-3,112 עובדים (נכון לשנת 2014).

## קישורים חיצוניים

* 

הארכיון הלאומי
ארצות הברית
קטגוריה:ארצות הברית: ארכיונים
ממלכת איטליה הנפוליאונית

**ממלכת איטליה** (באיטלקית: **Regno d'Italia**; בצרפתית: **Royaume d'Italie**) הייתה מדינת חסות של הקיסרות הצרפתית הראשונה שהוקמה על ידי נפוליאון בצפון איטליה והתקיימה בין השנים 1805–1814.

## היסטוריה
לאחר הכתרת נפוליאון לקיסר צרפת, הוא הוכתר אף למלך איטליה, ושטחי הרפובליקה האיטלקית הפכו לממלכת איטליה. הממלכה כללה את שטחי הרפובליקה האיטלקית לשעבר: דוכסות מילאנו, דוכסות מנטובה, דוכסות מודנה, חלקה המערבי של הרפובליקה של ונציה, חלק ממדינת האפיפיור ברימיני, ואת מחוז נובארה.

לאחר התבוסה של הקואליציה השלישית וחוזה פרסבורג, נוסף לממלכה חלקה המזרחי של הרפובליקה של ונציה, שכללו את איסטריה ודלמטיה עד קוטור.

בוועידת פונטנבלו עם אוסטריה ב-10 באוקטובר 1807, ויתרה ממלכת איטליה לאוסטריה ועל שטחים מסוימים, והגבול החדש הוצב על נהר האיזונצו.

באביב 1808 סופחה הרפובליקה של רגוזה אף היא לממלכת איטליה, וזו הייתה הפעם היחידה בהיסטוריה המודרנית שרגוזה אוחדה לאיטליה. ב-2 באפריל 1808, בעקבות פירוקה של מדינת האפיפיור, סופחו חלק משטחיה לממלכת איטליה, ובאותו זמן הייתה הממלכה בשיא גודלה.

לאחר תבוסה נוספת של אוסטריה, חתמו נפוליאון ומקסימיליאן הראשון יוזף, מלך בוואריה ב-28 בפברואר 1810 על הסכם פריז, שלפיו ויתרה ממלכת בוואריה על דרום טירול לממלכת איטליה, אשר בתורה ויתרה על איסטריה ודלמטיה (כולל רגוזה) לצרפת.

הממלכה הייתה בת חסות של האימפריה הצרפתית, ושלחה חיילים להילחם בקרבות השונים לטובת צרפת.

## ראו גם
* המלחמות הנפוליאוניות
## קישורים חיצוניים

* צבא ממלכת איטליה הנפוליאונית

קטגוריה:ערכים שבהם תבנית בריטניקה אינה מתאימה
קטגוריה:איטליה: היסטוריה
קטגוריה:מדינות לשעבר בתחומי איטליה
קטגוריה:מדינות שנוצרו בידי נפוליאון
אסתר יונגרייז

ממוזער|שמאל|250px|הרבנית אסתר יונגרייז (משמאל) עם שגרירת ארצות הברית בהונגריה אפריל פולי. בודפשט 2008
הרבנית **אסתר יונגרייז** (באנגלית: **Esther Jungreis**; 1936 – 23 באוגוסט 2016) הייתה רבנית אורתודוקסית-אמריקאית, מייסדת ונשיאת ארגון "הנני".

## ביוגרפיה
נולדה למשפחת רבנים בסגד שבהונגריה בשנת 1936. בסוף מלחמת העולם השנייה, קיץ 1944, הגיעה יחד עם כל בני משפחתה ברכבת קסטנר למחנה הריכוז ברגן-בלזן משם הועברו כעבור כמה חודשים לשווייץ.

בשנת 1973 יסדה את ארגון החזרה בתשובה הראשון בארצות הברית, "הנני". שם הארגון שאוב מקריאתו של אברהם אבינו במענה לקריאת האל "אברהם אברהם", והוא מבטא התייצבות ונכונות לקראת כל משימה שיטיל עליו האל. מטרתה המוצהרת של יונגרייז בעת הקמת הארגון הייתה מלחמה בהתדרדרות הרוחנית הכללית שזיהתה בקרב יהדות ארצות הברית. היא החלה לערוך כינוסים גדולים בסגנון המטיף האוונגליסטיבילי גרהאם, בין השאר באולם מדיסון סקוור גארדן בניו יורק.

בשנת 1974 החלה לפעול גם מחוץ לארצות הברית, באוסטרליה ובריטניה. ביוני 1974 ערכה לראשונה כינוס חזרה בתשובה בבית העם בירושלים. בשנת 1975 ערכה סיור בדרום אפריקה ואחר כך הודיעה בביקור בישראל על תוכנית שלא יצאה לפועל להקמת יישוב בשם קריית "הנני" בהרי ירושלים.

באוגוסט 1976 הודיעה על הקמת מרכז רוחני בירושלים, ומאז הייתה מבקרת בקביעות בעיר מדי שנה ועורכת כינוסים המוניים.

היא הקימה את מרכז "הנני" במנהטן הכולל מוזיאון לתרבות העם היהודי, ושיעורה השבועי במרכז משך קהל רב. הרבנית יונגרייז הייתה מקורבת ל בארצות הברית, באוגוסט 2004 הוזמנה לנאום ולברך בוועידה השנתית של המפלגה.

יונגרייז פרסמה ספרים רבים. אחד מהם, "החיים במחויבות", תורגם לעברית.

ב-23 באוגוסט 2016 נפטרה כתוצאה ממחלה קשה בארצות הברית.

## קישורים חיצוניים

* אודות הרבנית, דף המרכז את הביוגרפיה שלה ומאמרים פרי עטה, באתר "הנני"
* שרגא סימונס, הרבנית אסתר יונגרייז מדברת על השואה
* 

## הערות שוליים

קטגוריה:תנועת התשובה: פעילים
קטגוריה:יהודים הונגרים
קטגוריה:ניצולות השואה: הונגריה
קטגוריה:יהודיות אמריקאיות
קטגוריה:רבניות חרדיות
קטגוריה:אסירים במחנה הריכוז ברגן-בלזן
קטגוריה:מהגרות מהונגריה לארצות הברית
קטגוריה:אמריקאיות שנולדו ב-1936
קטגוריה:אמריקאים שנולדו ב-1936
קטגוריה:אמריקאיות שנפטרו ב-2016
קטגוריה:אמריקאים שנפטרו ב-2016
Firestone

"**Firestone**" הוא שיר של הדי ג'יי והמפיק הנורווגי קייגו. בסינגל מתארח הזמר האוסטרלי קונרד סוול. השיר נכתב והולחן על ידי המחבר והמלחין ההולנדי מרטיין קונייננבורך, שקיבל השראה משלט חוצות שראה בוונציה שבקליפורניה. השיר פורסם ב-1 בדצמבר 2014 ב-SoundCloud של קייגו. מאוחר יותר, הגיע הסינגל לראש מצעד הסינגלים הנורווגי והפך ללהיט בינלאומי שהגיע לעוד מצעדים רבים.

## וידאו קליפ
הקליפ פורסם בערוץ היוטיוב הרשמי של קייגו בYoutube ב־9 במרץ 2015, ונכון לנובמבר 2022, זכה למעל ל־837 מיליון צפיות.

הסרטון מתחיל במפגש בין אישה צעירה (שמגולמת על ידי רייצ'ל אצ'לברגר שהשתתפה במחזור 13 של הטופ מודל הבאה) לבין גבר צעיר. האישה מושכת אותו ונראה כאילו היא עומדת לנשק אותו, אך היא הולכת. הוא מוקסם, ועוקב אחריה דרך סדרת דלתות שמובילות למקומות שונים, ביניהם יער, מסיבה (בה קייגו משמיע מוזיקה), בריכה ונהר יבש בלוס אנג'לס. הם שוב נפגשים באחת המסיבות, אך האישה שוב הולכת. במהלך מרדפו של הגבר אחרי האישה, היא ממשיכה לרוץ, וכאשר נראה שהוא איבד אותה לנצח, הוא מאבד את עשתונותיו. אבל, לאחר שהוא שוב רואה אותה, המרדף ממשיך. בסופו של הסרטון הוא מגיע למקום בו נפגשו לראשונה, אך כאשר הוא פותח את הדלת הבאה, הוא מוצא את האישה עומדת לבדה על גג בניין בעיר, והם נפגשים שוב.

## מיקומי שיא

## נתוני מכירות

## קישורים חיצוניים

* 

## הערות שוליים

קטגוריה:שירי קייגו
קטגוריה:שירים באנגלית
קטגוריה:שירי יהלום במקסיקו
קטגוריה:שירי יהלום בצרפת
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפולין
אנטארקטיקה (אלבום)

"**אנטארקטיקה**" הוא אלבום האולפן השלישי של הזמרת קורין אלאל שיצא בשנת 1989. אלאל הלחינה את כל שירי האלבום, והוא הופק על ידי יהודית רביץ. האלבום, שהיווה את הפריצה הגדולה של אלאל לתודעה, זכה להצלחה מסחרית גדולה, והגיע תוך שבועיים למעמד של אלבום זהב. סיבוב ההופעות שבא בעקבות האלבום זכה להצלחה גם הוא.

באלבום זה הפסיקה לשיר עם ר' מתגלגלת שהייתה שרה איתה כמו אמנים רבים בארץ בשנים אלו בשני האלבומים הראשונים ולפני כן, החליטה לעשות זאת שהבינה שהיא לא מחויבת בכך מה שאפשר לה להתמקד ביצירה ולא באיך לשיר אותה.

## שירי האלבום
האלבום כולל שמונה שירים, שנכתבו על ידי חמישה כותבים שונים - חנה גולדברג, מאיר גולדברג, אהוד מנור, ז'אק פרוור ויהונתן גפן. "אנטארקטיקה", שיר הנושא, הוא גם השיר הפותח את האלבום. השיר נכתב על ידי חנה גולדברג, לאחר תקופה ארוכה של עבודה משותפת עם אלאל. השיר ידוע בעיקר בשל שורת הפתיחה של השיר "אין סוסים שמדברים עברית". השיר דורג במקום התשיעי במצעד הפזמונים של רשת ג' בשנת יציאת האלבום.

להיט נוסף מתוך האלבום הוא השיר "ארץ קטנה עם שפם" שכתב מאיר גולדברג ומתייחס בצורה הומוריסטית למעמדה של מדינת ישראל בעולם. השיר לא נכתב על מאורע ספציפי, אך ניתן לראות בו רמיזות לפוליטיקאים ששימשו בתפקיד באותו הזמן (לדוגמה: "ארץ קטנה עם שפם" התייחס לראש הממשלה יצחק שמיר ו"שחקן קולנוע דופק על שולחן" התייחס לנשיא ארצות הברית רונלד רייגן, שהיה שחקן קולנוע בצעירותו). בקליפ, ששודר בתוכנית "זהו זה", מוצגת אלאל כמורה בכיתה, שתלמידיה הם חברי הלהקה המלווה אותה. "התעשייה האבירית" הוא שיר נוסף מתוך האלבום שחיבר מאיר גולדברג ועוסק בביקורת אקטואלית מרומזת. השיר עוסק בתעשיית הנשק בישראל בכלל, ובפרויקט הלביא בפרט.

השיר הסוגר את האלבום הוא "שיר לשירה", שנכתב על ידי יהונתן גפן לבתו שירה. במהלך השנים זכה השיר לגרסאות כיסוי רבות. באוגוסט 2015 הקליטה אלאל גרסה מיוחדת של השיר לזכרה של שירה בנקי שנרצחה במהלך מצעד הגאווה באותה שנה.

## רשימת רצועות

## משתתפים באלבום
*קורין אלאל - שירה, גיטרה
*יהודית רביץ - גיטרה, קלידים, קולות, עיבוד
*אלון הלל - תופים
*אלונה טוראל - פסנתר, פנדר
*בנצי גפני - גיטרה בס
*ארז נץ - גיטרה

## קישורים חיצוניים

*קורין אלאל באתר "סטריאו ומונו"
*
*
*
*

## הערות שוליים

קטגוריה:אלבומי קורין אלאל
קטגוריה:אלבומים בעברית
קטגוריה:אלבומים שהופקו על ידי יהודית רביץ
קטגוריה:אלבומי רוק ישראליים
קטגוריה:אלבומי זהב בישראל
קטגוריה:אלבומי חברת CBS ישראל
VGTRK

**החברה הממלכתית הכל-רוסית לרדיו וטלוויזיה** (**VGTRK**, ברוסית: **ВГТРК**, ראשי התיבות של **Всероссийская государственная телевизионная и радиовещательная компания**) היא תאגיד תקשורת רוסי וחברת החזקות בתחום התקשורת הגדולה במדינה. מנכ"ל החברה — אולג דוברודייב. חברה באיגוד השידור האירופי.

החברה הוקמה על ידי הסובייט העליון של רוסיה ב-14 ביולי 1990. שמה המלא — תאגיד המדינה הפדרלי "החברה הממלכתית הכל-רוסית לרדיו וטלוויזיה" (ФГУП ВГТРК) ועם השנים הפכה לחברת החזקות התקשורת הגדולה ברוסיה עם עשרות ערוצי טלוויזיה פדרליים ואזוריים, תחנות רדיו ואתרי אינטרנט.

## היסטוריה
ב-13 ביולי 1990 הוקמה חברת הטלוויזיה והרדיו הממלכתיים של רוסיה (Гостелерадио), כגוף החזקות תקשורת ולמחרת הוקמה החברה הממלכתית הרוסית לשידורי רדיו וטלוויזיה (ВГТРК) - חברת החזקות תקשורת של המדינה. יושב ראש הסובייט העליון, בוריס ילצין הורה לראש הממשלה דאז, איוואן סילאייב למצוא בניין שממנו תוכל לשדר החברה וערוציה. החברה התמקמה במבנה במוסקבה.

ב-8 במאי 1998 הוקמו חברות-בת לשידורי טלוויזיה ורדיו ב-88 מחוזות רוסיה, חברות שהוכפפו לחברה הממלכתית הרוסית לשידורי רדיו וטלוויזיה (ВГТРК) ואִפשרו הקמת ערוצי בת אזוריים ובכך החל הערוץ לשדר ב-54 שפות עממיות ברוסיה, כשהחברה הופכת לחברת החזקות התקשורת הגדולה באירופה.

בשנת 2012 עברה החברה מיתוג מחדש. סמל החברה שונה ועיצוב הרקע לערוצי הטלוויזיה שונה אף הוא.

בשנת 2014 לאחריות החברה עבר הקרן הממלכתית לתוכניות רדיו וטלוויזיה.

## החזקות וחברות-בת
### טלוויזיה
* רוסיה-1 (RussiaHD.tv, Russia.tv)
* רוסיה-К
* רוסיה-24
* RTR Planeta (RTR-Planeta.com)
* Euronews Russia

### רדיו
* רדיו רוסיה (radiorus.ru)
* רדיו מאיאק (radiomayak.ru)
* רדיו תרבות (cultradio.ru)
* וסטי FM
* יונוסט (radiounost.ru)

### אינטרנט
* Вести.ru — פורטל חדשות מרכזי
* Filmpro.ru — פורטל קולנוע
* Gmbox.ru — פורטל משחקים
* Vestifinance.ru — פורטל כלכלי
* Страна.ru — פורטל תיירות
* Travel.vesti.ru — פורטל חדשות תיירות
* russia.tv — הערוץ הרשמי של רשת רוסיה-1 ומהווה גם ספק שירותי הזרמת מדיה

### חברות תקשורת
* מוסקבה מדיה

## יושבי-ראש החברה

## גלריה

קובץ:VGTRK_old_logo.jpg|סמל החברה בשנים 1993–2002.
קובץ:Logo-vgtrk.png|סמל החברה השני, בשנים 2002–2009.
קובץ:VGTRK.png|סמל החברה השלישי, 2010–2011.
קובץ:VGTRK logo.png|סמל החברה הנוכחי מאז 2012.
קובץ:Rossiya-24 logo (2010–2011).svg|ערוץ רוסיה-24


## קישורים חיצוניים

* 
* **[https://vgtrk.ru/ האתר הרשמי]** 
* ערוץ "רוסיה-1"
* ערוץ "רוסיה-К"
* פורטל החדשות Вести.Ru
* הטלוויזיה הדיגיטלית

## הערות שוליים

*
Windows Server 2016

**Windows Server 2016** היא מערכת הפעלה לשרתים המפותחת על ידי מיקרוסופט כחלק ממשפחת Windows NT של מערכות הפעלה, במקביל לחלונות 10. גרסה מוקדמת תצוגתית (Technical Preview) פורסמה ב-1 באוקטובר 2014 ביחד עם התצוגה הטכנית הראשונה של System Center,  מערכת ההפעלה שוחררה לציבור באוקטובר 2016, כלומר, בנפרד ולא בו זמנית עם מערכת ההפעלה Windows 10 שמיועדת למחשבי PC, כמו במקרה של שלושת מערכת ההפעלה הקודמות לה.

## תכונות
Windows Server 2016 מכיל מגוון רחב של תכונות חדשות, כולל:
* Active Directory Federation Services: ניתן להגדיר AD FS כדי לאמת משתמשים שאינם מאוחסנים בספריות AD, כגון תומכי  X. 500 Lightweight Directory Access Protocol (או LDAP) וכן ספריות מסדי נתונים של SQL.
* Windows Defender: ובו Windows Server Antimalware - מותקן ומופעל כברירת מחדל בלי GUI, אשר מאופשר כהתקנה של Windows Feature.
* שירותי שולחן עבודה מרוחק (Remote Desktop): תמיכה ב - OpenGL 4.4 ו - OpenCL 1.1, שיפורי ביצועים ויציבות; Role של MultiPoint (ראו Windows MultiPoint Server)
* שירותי אחסון: מדיניות אחסון מרכזי QoS; אחסון העתקים (אחסון-אגנוסטי, block-level, מבוסס נפח, שכפול סינכרוני ואסינכרוני באמצעות SMB3 בין שרתים עבור התאוששות מאסון). שכפול מאוחסן משכפל בלוקים במקום קבצים, הקבצים יכולים להיות בשימוש. זה לא רב-מאסטר (Multi-master), לא אחד-לרבים (one-to-many) ולא ארעי.  הוא משכפל תמונות מצב של השרת (snapshots), וכיוון השכפול ניתן לשליטה.
* מעבר לגיבוי בעת כשל קיבוץ באשכולות (Failover Clustering): אשכול מערכת הפעלה בשדרוג מתגלגל, שכפול אחסונים
* IIS 10: תמיכה ב - HTTP/2
* Windows PowerShell 5.0
* Soft Restart: תכונה של Windows כדי להאיץ את תהליך האתחול על ידי דילוג על אתחול החומרות, איפוס תוכנה בלבד.

## קישורים חיצוניים

* 

## הערות שוליים

Server 2016
קטגוריה:תוכנות שהושקו ב-2016
לי סונג-ג'ונג

**לי סונג-ג'ונג** (בקוריאנית: **이성종**; ) הוא זמר דרום קוריאני וחבר בלהקת הבנים הדרום-קוריאנית אינפיניט, הנמצאת בניהול חברת התקליטים וולים אנטרטיינמנט ועשתה את הופעת הבכורה שלה ב-2010. סונג-ג'ונג הוא הצעיר ביותר מבין חברי הלהקה ולכן מכונה לעיתים קרובות כ**מאקנה** (צעיר בקוריאנית). סונג-ג'ונג יחד עם חברי הלהקה, אל וסונג-יאול עשו את הופעת הבכורה שלהם כתת-להקה, אינפיניט F בנובמבר 2014 עם הוצאתו לאור של האלבום שלהם, *Azur*.

## ביוגרפיה
לי סונג-ג'ונג נולד וגדל ביונגין, קוריאה הדרומית ב-3 בספטמבר 1993.

ב-15 בפברואר 2013 סיים סונג-ג'ונג את לימודיו בתוכנית המוזיקה המעשית של אוניברסיטת דאקיונג ואף קיבל את הפרס "כבוד הסטודנט של אוניברסיטת דאקיונג" יחד עם חברי הלהקה אינפינט שלמדו יחד אתו בתוכנית, אל, הו-יא, דונג-וו וסונג-קיו. חברי הלהקה התקבלו ללימודים באמצעות סינון מיוחד בתחילת שנת 2011.

## קריירת מוזיקה
### אינפיניט

סונג-ג'ונג עשה את הופעת הבכורה שלו כחבר בלהקת הבנים הדרום קוריאנית, אינפיניט בשנת 2010. הוא משמש כראפר ראשי ורקדן מוביל של הלהקה. הקבוצה ערכה את הופעת הבכורה שלה ב-9 ביוני 2010.

### אינפיניט F

סונג-ג'ונג יחד עם חבריו ללהקה, אל וסונג-יאול עשו את הופעת הבכורה שלהם כתת-הלהקה אינפיניט F. זוהי תת-הלהקה השנייה של הלהקה. הם הוציאו לאור את האלבום שלהם ששמו *Azur* בשנת 2014.

## קישורים חיצוניים

* 

קטגוריה:זמרים דרום קוריאנים
קטגוריה:דרום קוריאנים שנולדו ב-1993
הבחירות לנשיאות צרפת 2017

**[[הבחירות לנשיאות צרפת]] 2017** הוכרעו בשני סיבובים: הסיבוב הראשון נערך ב-23 באפריל 2017. משום שאף מועמד לא השיג 50% מהקולות ומעלה, שני המועמדים שקיבלו את מספר הקולות הרב ביותר, עמנואל מקרון (24.01%) ומארין לה פן (21.30%), התמודדו בסיבוב שני שנערך ב-7 במאי 2017. עמנואל מקרון (66.06%) ניצח בסיבוב זה בפער עצום וב-99 המחוזות של צרפת מתוך 101 והושבע ב-14 במאי לנשיאות צרפת במקום הנשיא המכהן, פרנסואה הולנד, שהודיע ב-1 בדצמבר 2016 כי לא יתמודד על כהונה שנייה.

## רקע
ממוזער|שמאל|250px|תוצאות הסיבוב הראשון:  ('''24.01%''')  ('''21.30%''')
  (20.01%)  (19.58%)
נשיא הרפובליקה הצרפתית נבחר לתקופת כהונה בת 5 שנים בבחירות שיכולות להתפתח לשני סיבובים. על פי סעיף 7 בחוקת צרפת: אם אף מועמד לא השיג רוב מוחלט בהצבעת הסיבוב הראשון, נערך סיבוב שני שבועיים לאחר מכן בין 2 המועמדים שקיבלו את מרב הקולות. ב-2017, הסיבוב הראשון נערך ב-23 באפריל והסיבוב השני נערך ב-7 במאי.

על מנת להירשם כמועמדים לנשיאות, על כל מועמד היה לאסוף 500 חתימות. על פי החוק כל מועמד זכאי לזמן מסך דומה בכל רשתות השידור הטלוויזיוניות. תוצאות הסיבוב הראשון של הבחירות יוכרזו על ידי המועצה החוקתית בין 24 ל-26 באפריל. נשיא צרפת הנבחר הוכרז לאחר הסיבוב השני, ב-11 במאי וטקס ההשבעה נערך ב-14 במאי 2017.

בשונה מהצבעות קודמות, הפעם אזרחי צרפת תושבי חוץ לא יכלו להצביע באמצעות האינטרנט, אלא פיזית בנציגויות. עם הכרזתו של הולנד שלא יתמודד לכהונה שנייה, הוא הפך לנשיא הראשון בתולדות הרפובליקה הצרפתית החמישית שלא התמודד לקדנציה שנייה. היו אלה גם הבחירות הראשונות בהן מועמדי מפלגות המרכז-שמאל והמרכז-ימין נבחרו בפריימריז פתוחים. לאחר הבחירות לנשיאות נערכו גם בחירות לאספה הלאומית ב-11 וב-18 ביוני 2017.

## המועמדים
בבחירות השתתפו 11 מועמדים, מתוכם חמישה מועמדים שקיבלו בסקרי דעת הקהל מעל 5% מהקולות וסומנו על ידי התקשורת כבעלי סיכוי לעלות לסיבוב השני. והם אלו שהגיעו לחמשת המקומות הראשונים.

## תוצאות

### הסיבוב הראשון
בסיבוב הראשון של הבחירות נטלו חלק 11 מועמדים אך באופן מפתיע ניצחו 2 מועמדים שלא מהמפלגות המסורתיות והגדולות ביותר בצרפת: עמנואל מקרון (מועמד עצמאי שהקים את תנועת קדימה!) ומארין לה פן (מהחזית הלאומית) הם אלה שהעפילו לסיבוב השני והתמודדו ביניהם על משרת נשיא צרפת. פרנסואה פיון (מועמד מפלגת הרפובליקנים), ז'אן לוק מלנשון (מועמד עצמאי שהקים את תנועת צרפת בלתי-כנועה) ובנואה אמון (מועמד המפלגה הסוציאליסטית) סיימו במקומות השלישי, הרביעי והחמישי, בהתאמה.

### הסיבוב השני
עמנואל מקרון ומארין לה פן העפילו לסיבוב השני של הבחירות. הייתה זו הפעם הראשונה בתולדות הרפובליקה החמישית (שנוסדה ב-1958) ששתי מפלגות השלטון המסורתיות לא העפילו לסיבוב השני והפעם השנייה שמועמד החזית הלאומית התמודד בסיבוב השני, בפעם הראשונה ז'אן מארי לה פן העפילה לסיבוב השני בבחירות 2002 והפסיד לז'אק שיראק.

בסיבוב השני עמנואל מקרון זכה בניצחון סוחף של 66.01% מקולות הבוחרים, ב-99 מחוזות צרפת מתוך 101 המחוזות ובכך התמנה לנשיא צרפת. על אף הפסדה הגדול, לה-פן רשמה הישג עבור הימין הקיצוני בצרפת, היא גרפה 33% מקולות הבוחרים והגדילה למעשה את כוחו של הימין הקיצוני בצרפת. לראשונה שיעור הפתקים הלבנים או הפסולים היה גבוה במיוחד ועמד על 11.49% מהבוחרים (5.80% ב-2012, 4.20% ב-2007, 5.39% ב-2002, 5.97% ב-1995, 3.62% ב-1988 וכו').

## קישורים חיצוניים

* 
* 
* 
* לוי אשכנזי, צרפת הולכת לבחירות - מי טוב ליהודים ולישראל, באתר לדעת
* 

## הערות שוליים

2017
קטגוריה:2017 בפוליטיקה
קטגוריה:2017 בצרפת
אן ואן אלסן

**אן ואן אלסן** (נולדה ב־27 בדצמבר 1979) היא דוגמנית, מנחת טלוויזיה ומגישת רדיו בלגית. הוכתרה למיס בלגיה בשנת 2002.

## ביוגרפיה
ואן אלסן נולדה בעיר מול שבבלגיה. היא בעלת תואר ראשון בשיווק, ותואר שני בכלכלת עסקים.

### מיס עולם
תמונתה התפרסמה לראשונה בעיתון תחת קמפיין "תמונות הקוראים"' לאחר שאחד הקוראים שלח אותה למערכת. הדבר דרבן אותה להתמודד בשנת 2002 בתחרות מיס אנטוורפן בה זכתה. בהמשך זכתה ואן אלסן גם בתחרות מיס בלגיה וייצגה את בלגיה בתחרויות מיס אירופה ומיס תבל.

באותה שנה, במחאה על החלטת בית המשפט הניגרי להוציא אישה להורג בגין לידת ילד מחוץ לנישואין, סירבו ואן אלסן ומתמודדות נוספות להשתתף בתחרות מיס עולם שנערכה בניגריה.

### בתקשורת
בשנת 2007 החלה להנחות את התוכנית הדבר הגדול הבא, בגרסתה הבלגית, ומספר תוכניות נוספות בטלוויזיה הבלגית.

בינואר 2008 הופיעה במגזין פלייבוי תחת הסכם שלפיו יתרום המגזין חלק מרווחיו מגיליון זה לאירוע צדקה שנתי המתקיים בבריסל. באותה שנה החלה ואן אלסן גם להגיש תוכנית ברדיו.

אלסן השתתפה בתוכניות שונות בטלוויזיה הבלגית בין השנים 2002–2013, כשחקנית, קריינית ומארחת.

### חיים אישיים
אלסן נשואה לשחקן הכדורגל הבלגי גאנטר ואן האנדנהובן.

## קישורים חיצוניים

## הערות שוליים

קטגוריה:זוכות מיס בלגיה
קטגוריה:משתתפות בתחרות מיס תבל 2002
קטגוריה:משתתפות בתחרות מיס אירופה
קטגוריה:בלגיות שנולדו ב-1979
בווארו

שמאל|ממוזער|250x250 פיקסלים|בווארו
ממוזער|חוף בווארו
**בווארו **(בספרדית: **Bávaro**) הוא אזור תיירותי בפונטה קאנה הממוקם במחוז מחוז לה אלטגרסיה, המחוז המזרחי ביותר ברפובליקה הדומיניקנית. אזור זה התפתח במקביל לאזור הנופש והתיירות של פונטה קאנה ותוכנן להיות עיירה לעובדי אתר הנופש. עם הקמת המלונות לאורך החוף המזרחי, צפונית לפונטה קאנה, בווארו הפך להיות מרכז שירותים.

## רשת הכבישים
בווארו מתחילה בצומת הכבישים Veron אחרי העיר איגוויי והכפר הקטן Otra Banda ומשתרעת לאורך 15 ק"מ צפונה עד הצטלבות הכבישים לחוף מקאו. חופים נוספים בצפון כוללים את חופי Uvero Alto, רוקו קי ו-La Vacama . באזור Bavaro יש 10 ק"מ של חופים.

במרכז בווארו נמצאת צומת Friusa. מאחורי צומת Veron בצד הימני נמצאת הדרך ל-Cabeza de Toro, הקצה המזרחי של האי היספניולה בכלל ושל הרפובליקה הדומיניקנית בפרט. הצומת הבאה, אל קוקו לוקו, מובילה אל Friusa Centar וליעדים צפוניים נוספים.

## מלונות, ברים ומסעדות
פיתוח המלונות באזור קיבל תאוצה אחרי שנת 1998, כאשר מלונות באזור חואן דוליו נהרסו והוחלט לא לשקם אותם.

המלון העתיק ביותר באזור הוא Barcelo שנמצא משמאל לצומת קוקו לוקו ול-Villas Bavaro 1 ו-Villas Bavaro 2. אחד מהמלונות החדשים הוא כפר הנופש Now Larimar. מועדון הספורט והגולף קוקוטל נמצא בקדמתם של שני מלונות Melia (Paradisus Palma Real, Meliá Caribe Tropical) והקניון, Plaza Palma Real.

מאחורי מלונות Melia נמצאת El Cortecito, הדרך החולית הראשונה לשדה התעופה הבינלאומי פונטה קאנה. הבניין העתיק ביותר בלוס קוראלס (שבו מתחילה דרך זו) הוא Pirata ובו נמצאים כיום שלושה ברים : Bamboo bar, Soles ו-Umi.

## שירותים אחרים
הצומת הבאה, Plaza בווארו, מלאה בחנויות מתנות והיא מובילה אל מועדון הריקודים Mangu and Areito ולחופים הלבנים של מגרש הגולף. פנייה שמאלה בצומת Plaza בווארו מובילה לצומת Friusa. למעשה, יש רק דרך ראשית אחת בבווארו והיא מעגלית.

משטרת התיירות נמצאת בסמוך לתחנת האוטובוס קרוב ל-Friusa. בחלק מהדרך מ-Plaza בווארו לFriusa ניתן למצוא בתי חולים וכן קניונים עם בארים ומסעדות. בווארו מסתיימת בצומת שמובילה לחוף מקאו, היכן שממוקם מלון RIU.

## קישורים חיצוניים

קטגוריה:הרפובליקה הדומיניקנית: גאוגרפיה
עונת 1996/1997 בליגה לאומית א' בכדורסל

**עונת 1996/1997 בליגה לאומית א' בכדורסל** הייתה עונתה ה-43 של ליגת הכדורסל הבכירה בישראל. הליגה צומצמה ל-11 קבוצות עקב אי-השתתפותה של הפועל צפת. מתכונת התחרות עם פורמט פלייאוף לא השתנה מהעונה הקודמת. ארבע הראשונות התמודדו זו מול זו בסדרות של הטוב מחמישה משחקים, כשלקבוצה בעלת המיקום הגבוה יותר יתרון ביתיות. מנצחות סדרות חצי הגמר התמודדו בסדרת גמר של טוב מ-5 כאשר המנצחת בסדרת הגמר זוכה באליפות. משחק על המקום השלישי בוטל.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו מכבי רעננה (שזכתה למקום השני בסוף העונה הסדירה) ומכבי גבעת שמואל.

העונה הסדירה החלה ב-11 בספטמבר 1996 הסתיימה ב-6 באפריל 1997. לאחר הפלייאוף, העונה הסתיימה בניצחון של מכבי תל אביב בפעם הרביעית ברציפות ובפעם ה-37 בתולדות המועדון.

בהתאם לתוצאות העונה הפועל תל אביב ירדה ליגה בפעם הראשונה בתולדותיה. כמו כן הפועל צפת התפרקה לאחר 11 מחזורים בתוך הליגה עקב קשיים כלכליים, ומשחקיה לא נחשבו. אף קבוצה לא נכנסה במקומה והיא ירדה ישירות לליגה השנייה.

## טבלת הליגה

## פלייאוף

## כדורסלנים מצטיינים
* נדב הנפלד ממכבי תל אביב עם 11.0 נקודות למשחק ו-2.7 ריבאונדים השיג בעונה הסדירה מדד הגבוה בין כל הכדורסלנים.
* דמיטרי היל מהפועל תל אביב היה מלך הנקודות עם 22.8 נקודות למשחק.
* דורון ג'מצ'י ממכבי ראשון לציון היה מלך הנקודות הישראלי עם 18.1 נקודות למשחק

## ראו גם
* גביע המדינה בכדורסל 1996/1997

## קישורים חיצוניים
* מידע מאתר מנהלת הליגה

קטגוריה:1996 בישראל: ספורט
קטגוריה:עונות בליגה העליונה בכדורסל בישראל
קטגוריה:1997 בישראל: ספורט
קטגוריה:תחרויות כדורסל ב-1996
קטגוריה:תחרויות כדורסל ב-1997
הקשת הקפריסאית

ממוזער
**הקשת הקפריסאית** היא שקע בצורת קשת הנמצא מדרום לקפריסין. הקשת נמצאת באזור המפגש בין שני לוחות טקטוניים: הלוח האפריקאי והלוח האנטולי. הלוח האפריקאי נע צפונה ביחס ללוח אנטוליה ויוצר אזור הפחתה. השקע מהווה חלק מאזור ההפחתה הנוצר בהתנגשות בין הלוח האפריקאי והלוח האירואסייתי.

כתוצאה מהתנגשות הלוחות אזור הקשת הקפריסאית פעיל מאוד מבחינה סייסמית, ומתרחשות בו רעידות אדמה המורגשות גם בישראל. בשנת 1996 התרחשה באזור רעידת אדמה בעוצמה של 6.5 בסולם ריכטר, הרעידה החזקה ביותר שתועדה באזור. מוקד הרעידה היה דרום-מערבית לאי.

## ראו גם
* הקשת ההלנית

## הערות שוליים

קטגוריה:קפריסין: גאוגרפיה
ריטה רמי – המופע המשותף

**ריטה רמי – המופע המשותף** הוא סיבוב הופעות של הזמרים ריטה ורמי קלינשטיין, שהתקיים ברחבי ישראל ובארצות הברית. המופע עלה בשנת 2001 והסתיים בשנת 2003, הוא נמשך כשלוש שנים וכלל כ-300 הופעות. סיבוב ההופעות כלל מגוון להיטים מקריירות הסולו שלהם. בני הזוג, שהיו נשואים זה לזה, עבדו בשיתוף פעולה לאורך כל השנים - רמי הפיק ועיבד את שני אלבומיה הראשונים של ריטה ולאחר מכן היה מעורב בכתיבה ובעיבוד של שירים שונים. מסע ההופעות והאלבום שיצא בעקבותיו הוגדרו על ידי קליינשטיין כהישג מבחינת עבודה מקצועית משותפת וגם מבחינה משפחתית.

ההופעה יצאה לאור באלבום הופעה באוגוסט 2001. במקביל ליציאת האלבום שוחררו לרדיו שתי גרסאות חדשות לשירים ותיקים - "ימי התום" ו"שביל הבריחה", שלווה בקטע ראפ שאת מילותיו כתב סאבלימינל. "ימי התום" הגיע למקום ה-12 במצעד הפזמונים העברי השנתי של רשת ג' בשנת 2001 ו"שביל הבריחה" הגיע למקום ה-27 במצעד הפזמונים השנתי של שנת 2002. בנוסף, כללה ההופעה ביצוע לשיר "אל תלכי מכאן", המבוסס על תרגום של נעמי שמר לשיר של ז'אק ברל.

האלבום מכר 90 אלף עותקים בתוך כ-8 חודשים והמשיך ומכר למעלה מ-150,000 עותקים, זכה באלבום פלטינה משולשת ונחשב לאחד מהאלבומים הישראלים הנמכרים ביותר.

## אלבום

האלבום יצא לאור באוגוסט 2001 על גבי תקליטור כפול, נכללו בו 24 שירים, שמתעדים את סיבוב ההופעות המשותף.

### רשימת השמעה

## וידאו
סיבוב ההופעות הוקלט על גבי וידאו ומתוכו יצא לאור וידאו קליפ לשיר "אש" שהיה גם הסינגל השלישי מאלבום ההופעה.

## קישורים חיצוניים

* 
* 
* 
* ריטה רמי – המופע המשותף באתר יוטיוב
* 
* 

## הערות שוליים

קטגוריה:סיבובי הופעות מ-2001
קטגוריה:סיבובי הופעות מ-2002
קטגוריה:סיבובי הופעות מ-2003
קטגוריה:סיבובי הופעות של ריטה
קטגוריה:סיבובי הופעות משותפים
קטגוריה:סיבובי הופעות בישראל
קטגוריה:אלבומי הופעה מ-2001
קטגוריה:אלבומי ריטה
קטגוריה:אלבומי רמי קלינשטיין
קטגוריה:אלבומי הופעה בעברית
קטגוריה:אלבומי פלטינה כפולה ומעלה בישראל
קטגוריה:אלבומי חברת הליקון
אנדרטת גדוד 74

**אנדרטת גדוד 74** ("סער") של חטיבת ברק נמצאת בצפון רמת הגולן. אפשר להגיע אליה בכביש המסתעף מכביש 98 צפונית לבוקעתא, עובר בין הר כרמים והר ורדה ומגיע לאנדרטה אחרי 2.4 ק"מ.

גדוד 74 הוקם בשנת 1969. הגדוד לחם באזור זה בקרבות קשים במלחמת יום הכיפורים בפיקודו של יאיר נפשי.

האנדרטה הוקמה על ידי אנשי גדוד 74. היא מורכבת מגל אבני בזלת ומעליו קנה תותח. מצידיו חנוכייה בנויה מתרמילי פגזים ושלט עליו סמל גדוד "סער". על השלט כתוב: **גלעד לנופלים, על רכסים אלו. בקרבות הבלימה האכזריים והעקובים מדם נפלו בחירי חיילי ומפקדי עוצבת "ברק" בחוסמם בשריונם ובגופם את הפולש הסורי. כבוד ותהילה לגיבורים, תשרי תשל"ד**.

## קישורים חיצוניים

* 

גדוד 74
גדוד 74
קטגוריה:חטיבה 188
קטגוריה:מלחמת יום הכיפורים: אנדרטאות
עונת 1997/1998 בליגה לאומית א' בכדורסל

**עונת 1997/1998 בליגה לאומית א' בכדורסל** הייתה עונתה ה-44 של ליגת הכדורסל הבכירה בישראל. הליגה כללה 12 קבוצות. מתכונת התחרות עם פורמט פלייאוף השתנה מהעונה הקודמת. שמונה הראשונות התמודדו זו מול זו בסדרות של הטוב מחמישה משחקים, כשלקבוצה בעלת המיקום הגבוה יותר יתרון ביתיות. מנצחות הועלו לסדרות חצי הגמר ואחר כך לגמר בסדרת גם בסדרה של טוב מ-5 כאשר המנצחת בסדרת הגמר זוכה באליפות. 

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו מכבי קריית מוצקין  ומכבי נתניה.

העונה הסדירה החלה ב-11 בספטמבר 1997 הסתיימה ב-29 במרץ 1998.  לאחר הפלייאוף, העונה הסתיימה בניצחון של מכבי תל אביב בפעם החמישית ברציפות ובפעם ה-38 בתולדות המועדון.

בהתאם לתוצאות העונה מכבי קריית מוצקין  ומכבי נתניה ירדו ליגה.

## טבלת הליגה

## פלייאוף

## כדורסלנים מצטיינים
* נדב הנפלד ממכבי תל אביב עם 8.0 סלים למשחק ו-8.5 ריבאונדים השיג בעונה הסדירה מדד הגבוה בין כל הכדורסלנים. 
* דרק גרווין ממכבי קריית מוצקין היה מלך הסלים עם 27.1 סלים למשחק.
* דורון ג'מצ'י ממכבי ראשון לציון היה מלך הסלים הישראלי עם 20.7 סלים למשחק

## ראו גם

* גביע המדינה בכדורסל 1997/1998

## קישורים חיצוניים
* מידע מאתר מנהלת הליגה

קטגוריה:1998 בישראל: ספורט
קטגוריה:עונות בליגה העליונה בכדורסל בישראל
קטגוריה:1997 בישראל: ספורט
קטגוריה:תחרויות כדורסל ב-1998
קטגוריה:תחרויות כדורסל ב-1997
גשר האימפריה

300px|ממוזער|שמאל|מבט על הגשר מכיוון הרובע ה-22 לרובע ה-2
**גשר האימפריה** (בגרמנית: **Reichsbrücke**) הוא אחד מהגשרים המפורסמים ביותר בווינה. הגשר חוצה את נהר הדנובה ומחבר את הרובע ה-2 של וינה, לאופולדשטאדט, עם הרובע ה-22, דונאושטט. הגשר הנוכחי נפתח לתנועה בשנת 1980. לגשר שישה נתיבים לכלי רכב, שני שבילי אופניים וגם מדרכות להולכי רגל. מלבד זאת הגשר משמש גם למעבר של הרכבת התחתית של וינה. על הגשר עוברים כ-50,000 כלי רכב מדי יום.

## היסטוריה
הגשר הראשון שהוקם במקום זה על הדנובה נבנה בין השנים 1872–1876 ונקרא על שמו של רודולף, נסיך הכתר האוסטרי. הגשר נחנך רשמית ב-21 באוגוסט 1876. שמו של הגשר שונה לגשר האימפריה בשנת 1920, עם הפיכתה של אוסטריה לרפובליקה דמוקרטית. בשנת 1930 הוחלט להקים גשר תלוי במקום הגשר הישן, כדי ליצור מקומות עבודה ולהתמודד עם האבטלה באוסטריה. העבודות על הגשר התלוי נערכו בין השנים 1934–1937 והוא נפתח לתנועה ב-10 באוקטובר 1937. הגשר הכיל ארבעה נתיבי תנועה לכלי רכב, 2 קווי חשמליות ושבילי הליכה. במהלך מלחמת העולם השנייה היה גשר האימפריה היחיד מבין הגשרים העוברים מעל הדנובה בווינה שלא ניזוק בצורה משמעותית. החיילים הסובייטים הגיעו לווינה בזמן כדי למנוע את הריסתו על ידי הורמאכט, בעקבות כך כונה הגשר במשך תקופה מסוימת "גשר הצבא האדום". הגשר עבר שיפוץ נוסף בין השנים 1948–1952.

ביום ראשון, 1 באוגוסט 1976, קרוב לשעה 5:00 בבוקר הגשר קרס ובן אדם אחד נהרג. מלבד לגשר ניזוקו משאית ומספר ספינות. נהג אוטובוס עירוני שנסע על הגשר באותו זמן הצליח לחלץ את עצמו בשלום, האוטובוס לא ניזוק בצורה משמעותית והמשיך לשמש עד 1989 וכיום הוא מוצג במוזיאון בווינה. תוך זמן קצר הוקמו שני גשרים חלופיים כדי לאפשר את המשך תנועת הרכבים והחשמליות, הגשרים הללו שימשו במשך ארבע שנים.

תחרות בינלאומית הושקה לבחירת העיצוב של הגשר החדש ובה זכה פרויקט "יוהאן נסטרוי". הבנייה החלה בשנת 1978 והגשר החדש נפתח בנובמבר 1980 תחת השם "גשר יוהאן נסטרוי" אך שם זה לא תפס. המסלול של הרכבת התחתית של וינה נותב לראשונה על הגשר ב-3 בספטמבר 1982.

## קישורים חיצוניים

קטגוריה:וינה: מבנים
קטגוריה:וינה: הרכבת התחתית
אימפריה
קטגוריה:וינה: תחבורה
מרינה 106

ממוזער|המרינה 106, מרינה דובאי, איחוד האמירויות הערביות

**מרינה 106 **הידוע גם בשם **מגדל 106** הוא גורד שחקים שישמש לדירות מגורים שנמצא בבנייה במרינה דובאי, איחוד האמיריות הערביות. הבניין מתוכנן להתנשא לגובה של 445 מטר ויכלול 104 קומות מגורים. בניית הבניין החלה בשנת 2009 והיא הייתה מתוכננת להסתיים כעבור 10 שנים בשנת 2019. מארינה 106 עוצב על ידי הלשכה הלאומית להנדסה.

## היסטוריה
בניית גורד השחקים בגובה של 425 מטר הוצעה כבר בשנת 2008 ופריצת הדרך התרחשה בשנת 2009. למרות זאת עקב המשבר הפיננסי שהתרחש בדובאי בשנת 2009 העבודה על הפרויקט נעצרה. במשך התקופה שתכנון הבניין נעצר המגדל תוכנן מחדש כך שהפעם גובהו יגדל בכ-20 מטרים וכך הוא יתנשא לגובה של 445 מטר. בשנת 2013 בניית הבניין חודשה.

## קישורים חיצוניים
* 

קטגוריה:דובאי: גורדי שחקים
קטגוריה:גורדי שחקים: מיזמים עתידיים
קרנונטום

[300px|ממוזער|שמאל|שרידי ה[אמפיתיאטרון בקרנונטום, 2005]]
**קרנונטום** (בלטינית: **Carnuntum**, ביוונית עתיקה: **Καρνους**) היה קסטרום, מחנה של הצבא הרומי, בפרובינקיה הרומית נוריקום ואחרי המאה ה-1 לספירה הייתה לבירת הפרובינקיה הרומית פאנוניה והתגוררו בה כ-50,000 איש. שרידיו של המקום נמצאים כיום ב ב-"גן הארכאולוגי קרנונטום" באוסטריה תחתית, באמצע הדרך בין וינה לברטיסלאבה. הגן הארכאולוגי משתרע על שטח של כ-10 קמ"ר ליד הכפרים פטרונל קרנונטום ובאד דויטש אלטנבורג.

תשעה מטבעות ממרד בר כוכבא (132–136 לספירה) נמצאו בקרנונטום, אך לא ברור אם הובאו לשם בידי שבוי (או פליט) יהודי, או חייל רומאי. בשנת 170 לספירה נערך באזור קרב קרנונטום בין לוחמים של השבטים הגרמאניים מרקומני וקוואדי וכוחות רומיים בפיקודו של הקיסר הרומי מרקוס אורליוס שנחלו בקרב תבוסה קשה ואיבדו כ-20,000 לוחמים.

בשנת 308 לספירה נערכה במקום ועידה בראשות הקיסר לשעבר דיוקלטיאנוס, במטרה להדיח את מקסימיאנוס ובנו מקסנטיוס מהשלטון ברומא, ולהסדיר את שלטונה של הטטררכיה השנייה.

## קישורים חיצוניים

* 
* 

## הערות שוליים

קטגוריה:אוסטריה תחתית
קטגוריה:אתרים ארכאולוגיים
קטגוריה:הצבא הרומי
קטגוריה:פארקים ארכאולוגיים
קרופ K5

**קרופ K5** (בגרמנית: **Krupp Kanone 5**) נודע גם כ**ברטה הרזה** היו תותחי על גרמנים שיוצרו על ידי חברת קרופ והופעלו במהלך מלחמת העולם השנייה.

ייעודם המקורי של התותחים, בדומה לתותחי על גרמנים אחרים, היה שבירת הביצורים הכבדים של קו מאז'ינו, ושמונה תותחים היו זמינים בעת תחילת המערכה על צרפת. כשלושה תותחים נשארו בתעלת למאנש דרך קבע והופעלו עד לסופה של המלחמה, במטרה לפגוע בתובלה הבריטית, אך הם נכשלו במשימה זו. בסך הכל נבנו כ-25 תותחים, שהופעלו בכלל החזיתות במלחמה.

## מאפיינים

### חימוש
* **פגז G35 -** פגז זה היה פגז 28 ס"מ ששקל כ-255 ק"ג, מתוכם 30.5 ק"ג חומר נפץ TNT. 

* **פגז Gr.39 m. Hbgr. Z -** בדומה ל-G35, גם זה היה פגז 28 ס"מ אך מעט כבד יותר. הוא שקל כ-265 ק"ג, מתוכם 44.5 ק"ג חומר נפץ TNT.
* **רקטה 28 ס"מ R. GR.4351 ''-**''  חלק מחימוש התותח כלל את הרקטה הזו. משקלה עמד על 248 ק"ג, ראש הקרב שלה נשא 14 ק"ג חומר נפץ, טווחה עמד על 20 ק"מ והיא נהדפה בידי אבק שרפה נטול עשן.

### ניידות
בשל גודלו ומשקלו הרב של תותח-העל, ששקל למעלה מ-200 טון, הוא היה תותח רכבת שפורק לפני העברתו וחלקיו פוזרו בקרונות רכבת רבים, דבר מסורבל שהיה לא אחת נטל לוגיסטי שדרש מאמץ רב והקצאה של משאבים רבים. 

בשל הרצון הכללי בגרמניה לאפשר לתותחי על ניידות באופן עצמאי הועלו הצעות ליצירת מרכב לתותח ה-K5, בדומה לתותחי על נוספים, כמו השוורר גוסטב, שעבורו תוכנן הלנדקרוזר P.1500, תותח מתנייע עצום ממדים במשקל של 1,500 טון שיוכל לנייד את תותח העל. 

ההצעה הבולטת ביותר, שהיא גם זו שנבחרה, הייתה ליצור גרסה כבדה במיוחד של טנק הטיגר II הכבד, וזו תהיה בעלת מנוע עצום, כך שתוכל להניע את תותח הענק ולאפשר לתותח יכולת ניידות עצמאית, ללא תלות במסילות הרכבת. תוכניות אלו נגוזו בשל תבוסתה של גרמניה הנאצית במלחמת העולם השנייה. בסך הכל, עד לסופה של המלחמה, יצאו מפס הייצור של חברת קרופ 25 תותחי K5.

### השוואה בין תותחי על גרמנים

## שירות
[ממוזער|תותח K5 מוצג במוזיאון התותחים של [הכוחות המזוינים של ארצות הברית|צבא ארצות הברית.]]במהלך המלחמה, תותח מסוג זה הפגיז באופן קבוע במשך שנתיים, את עיר הנמל הבריטית  דובר, יחד עם תותחים נוספים, אך תותח זה היה הגדול שבהם. תותח הרכבת, שהוצב בתוך קאלה, היה בעל טווח גדול דיו כדי להגיע לעיר. בשל הפגזות התותח ופגזיו הכבדים, אשר גרמו לנזק רב ויצרו הפחד ובהלה רבה בעיר, נהגו תושבי העיר להסתתר מאחורי הרים וצוקים. לאחר שנודע למפעילי התותח על כך, החלו האחרונים לנהוג בטקטיקה אכזרית: לאחר שבוצע ירי של מספר פגזים, שבגינם תושבי העיר היו נכנסים למקומות מוגנים, היו מפסיקים מפעילי התותח את הירי וממתינים לצפירת ההרגעה. מספר דקות לאחר שזו נשמעה ואזרחי העיר יצאו לרחובות, חודשה ההפגזה של העיר. 

בשל הנזק הרב שיצרו ההפגזות במהלך המלחמה, והאכזריות של מפעילי התותח, כונתה העיר דובר, "פינת ייסורי הגיהנום".

## לאחר המלחמה
לאחר המלחמה נתפסו מספר תותחים מסוג זה, על ידי בעלות הברית. הם נבדקו, ולאחר שנסתיימה בדיקתם הם הועברו לתצוגה במוזיאונים.

## ראו גם
* V-3
* תותח-על
* שוורר גוסטב

## קישורים חיצוניים

## הערות שוליים

קטגוריה:תותחי-על
קטגוריה:תותחים גרמניים
קטגוריה:אמצעי לחימה גרמניים במלחמת העולם השנייה